छबी-स्रोत : गूगल बाबा
राम राम भईया !
कभौ गद्य औ कभौ पद्य, साहित्य मा दुइनौ कै उपस्थिति हुवत है| वैसे तो संसकीरत मा पूरे साहित्य का काब्य कहा गा है | मुला आज के समय मा काब्य अउर गद्य मा विधागत अंतर साफ़ देखात है| मोर इरादा तौ इहै है कि दुइनौ विधन से आपन बात रखी| गद्य मा आपन बात रखै खातिर “कौवा-बगुला संबाद” कै माध्यम चुनेन है|
कौवा अउर बगुला जाने केतरा समय से इंसानी कहानिन मा आवत अहैं| विद्यार्थी के लिए जरूरी पाँचों लच्छन मंहसे दुई ठौरे यनही दुइनौ जीवन से खींचा गा अहै–” काक-चेष्टा वकों-ध्यानं” | कौवा केरी चेस्टा अउर बगुला केरा ध्यान | मोर जोजना तौ इहै है कि इन दुइनौ कै चेस्टा अउर ध्यान कै सहारा लइके व्यंगात्मक लहजे मा समय-समाज पै आपन बात रखी |
प्रस्तुति कइव अंकन मा रहे | हर अंक कै सीर्सक अंकन के साथ रहे | पहिल अंक के तौर पै दुइनौ कै जान-पहचान अउर मुलाकात होये | दुइनौ हंसी-खुसी मिलिहैं अउर आगे कै मुलाकात तय कैके बिछुरि जइहैं | यहितरह संतों ! आगामी भाग मा आप लोग देखिहैं दुइनौ कै मुलाकात ——
ई तौ है हमार जोजना, अब आप लोगन कै राय कै इंतज़ार है ……
अब अगिले अत्त्वार तक ..
राम राम …!!!
Like this:
Like Loading...
Related
mai_Deva awa_Deva awa_Deva awa_Deva awa_Deva awa_Deva bho_Deva awa_Deva eng_Latn eng_Latn eng_Latn